**Лабораториялық тәжірибелер.**

**Мақсаты** – студенттердің лекция және семинар сабақтарынан алған білімдерін тәжірибеде тексеру және психикалық процесстерді зерттеу дағдыларын жетілдіру.

Лабораториялық тәжірибелер демонстрациялық жұмыс болғандықтан, студенттер эксперименттi өз беттерiмен жүргiзу формасында өтедi. Бiрiншi жағдайда оқытушының өзi студенттi зерттелушi етiп алып тәжiрибенi жүргiзедi, екiншi жағдайда оқытушы тек тәжiрибенi өткiзу құрылымын түсiндiредi де студенттердiң өз бетінше өткiзуiн бағалайды. Топ студенттерiн 3-4 адамнан тұратын кiшi топтарға бөлiп, оның iшiнен зерттеушiнi және хаттамашыны таңдап алуы қажет.

**№ 6 тәжiрибе.**

**Тақырыбы: Уақытты қабылдау**.

**Мақсаты:** Уақытты қабылдау жеке даралық факторға байланысты екенiн тәжірибеде көрсету.

**Көрнекiлiгi:** Секундтық стрелкасы бар сағат. Секундомер.

**Барысы:** Зерттелінушiлер бiр минуттық уақытты ешқандай сағатты пайдаланбай, әрi iштей санақ жүргiзбей қабылдау қажет. Зерттеушi уақытты қабылдаудың басын қарындашты столға ұрумен бастайды. Зерттелінушiлер бiр минутқа тең интервалы аяқталды-ау деген кезде қол көтередi. Сол мезетте зерттеушi қолын көтерген зерттелінушiнiң уақытын жазып алады. Зерттелінушiлердiң ең соңғысы қол көтерiп болған соң тәжiрибе аяқталады.

Тәжiрибе барысында кесте толтырылады.

|  |  |
| --- | --- |
| ***Зерттеушiлердiң аты-жөнi*** | ***1 минутты қабылдау көрсеткiш уақыты (секунд бойынша)*** |
|  |  |

Әрбiр зерттелінушiнiң уақытты қабылдаудың нақты бағасы /с/ процент бойынша анықталады. Онда мынадай формулаларды пайдалану қажет:

Егер А ≤ 60 болса, С = А ×100

 60

Егер А ≥ 60 болса, С1 .= (А-60) × 100

 60

Мұндағы А – шын мәнiндегi зерттелінушiнiң көрсеткiш уақыты.

С1 - уақыттың интервалдық созылуының субъективтi ұзақтығы (көлемi).

**Пысықтау сұрақтар:**

1. *Уақытты қабылдау дегенiмiз не?*
2. *Уақытты қабылдауда қандай жеке даралық өзгешiлiктердi байқауға болады?*

Көрсетiлген нәтижелер негiзiнде төмендегідей қорытынды жасалынады:

- уақытты қабылдауда, бағалауда әрбiр зерттелінушi өзiнiң субъективтi ерекшiлiктерiн көрсетедi.

- уақыт интервалын дұрыс қабылдау немесе бағалау жеке адам iс-әрекетiне арналған уақыттық маңызына байланысты.